**Predkladacia správa**

Ministerstvo financií Slovenskej republiky (ďalej len „ministerstvo“) predkladá návrh zoznamu účtov a predčísiel účtov podľa § 4 ods. 2 zákona č. 279/224 Z. z. o dani z finančných transakcií a o zmene a doplnení niektorých zákonov (ďalej len „zákon o dani z finančných transakcií“).

Dňa 25. októbra 2024 nadobudol platnosť zákon čcolného . Zákon nadobudol účinnosť 1. januára 2025. Ministerstvo zverejňuje zoznam účtov a predčísiel účtov v publikačnom orgáne Ministerstva financií Slovenskej republiky (Finančný spravodajca), za účelom zabezpečenia vykonateľnosti ustanovenia § 4 ods. 2 písm. a), k) a aa) zákona o dani z finančných transakcií.

Ministerstvo zverejnením zoznamu účtov zabezpečí možnosť poskytovateľom platobných služieb implementovať informácie do svojich informačných systémov, ktorý je nevyhnutný na uplatnenie možnosti vyňať niektoré platobné operácie daňovníka z predmetu dane.

V zozname sú uvedené:

1. účty a predčíslia účtov v Štátnej pokladnici, na ktoré smeruje platobný príkaz daňovníka na úhradu dane, odvodov, poplatkov a príspevkov, ktoré sú príjmom štátneho rozpočtu, colného dlhu a inej platby vymeranej a uloženej podľa colných predpisov, odvodov do Sociálnej poisťovne a odvodov na zdravotné poistenie alebo v súvislosti s poskytnutím záruky na colný dlh alebo inú platbu vymeranú alebo uloženú podľa colných predpisov a na dane z pridanej hodnoty alebo spotrebnej dane pri dovoze, v súvislosti so zábezpekou slúžiacou ako záruka splnenia povinnosti alebo dodržania podmienky vyplývajúcej z právne záväzných aktov Európskej únie v oblasti poľnohospodárstva,
2. účty a predčíslia účtov v Štátnej pokladnici, na ktoré smeruje platobný príkaz daňovníka, ktorá súvisí s vrátením finančných prostriedkov určených na financovanie spoločných programov Slovenskej republiky a Európskej únie, prostriedkov určených na financovanie účelov vyplývajúcich z medzinárodných zmlúv o poskytnutí grantu uzatvorených medzi Slovenskou republikou a inými štátmi a vrátením prostriedkov mechanizmu na podporu obnovy a odolnosti,
3. účty a predčíslia účtov prevádzkovateľa systému, ktorý poskytuje službu centrálnej evidencie poplatkov, na ktoré smeruje platobný príkaz daňovníka vykonávaná v súvislosti s platením správnych poplatkov podľa zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a súdnych poplatkov podľa zákona Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov.

Návrh zoznamu účtov a predčísiel účtov nie je predmetom vnútrokomunitárneho pripomienkového konania.

Finančné dopady k predkladanému materiálu neboli kvantifikované, nakoľko doložka vybraných vplyvov bola vypracovaná k samotnému zákonu o dani z finančných transakcií.